Heino Kruus

Heino Kruus (30. september 1926 Tallinn – 24. juuni 2012) oli eesti korvpallur, treener ja spordiõpetaja. 

Karjäär
Heino Kruusi esimene kokkupuude korvpalliga oli 1941. aastal algul, kui Tõnismäe võimlas korraldati kursused.Korvpalli intellektuaalne ilu, Heino Kruus 70, Raske aeg, normaalne algus, Tee tippu: ikka samas vaimus, Viimane trepiaste, Trepist alla Postimees.ee, 28. september 1996 1943. aastal liitus ta Kalevi meeskonna treeningutega, kuid see lõppes pärast 1944. aasta märtsipommitamist kui ta saadeti vanemate poolt maale.

Ta mängis 1949–1954 Nõukogude Liidu korvpallikoondises ja 1945–1956 Eesti NSV korvpallikoondises. Kruus võitis Nõukogude Liidu korvpalli meeskonna koosseisus 1952. aasta suveolümpiamängudel hõbemedali ning 1951. ja 1953. aasta Euroopa meistrivõistlustel kuldmedali.

Ta tuli kuus korda Eesti meistriks: korvpallurina 1946, 1947, 1954 ja 1955 Tallinna Kaleviga (kaks viimast korda mängiva treenerina) ja 1949. aastal Tartu Ülikooli Spordiklubi (ÜSK) meeskonnas ning käsipalli võistkonna treenerina 1958.

Kruus oli 1954–1963 Tallinna Kalevi treener ning 1963–1988 Tallinna Ehitus- ja Mehaanikatehnikumi kehalise kasvatuse ala juhataja. Kruus tegutses ka korvpallikohtunikuna.Heino Kruus korvpall100.ee

Auhinnad
Koondisega (korvpall)
 Olümpiamängud:  Image:Med 2.png 1952
 Euroopa meistrivõistlused:  Image:Med 1.png 1951, Image:Med 1.png 1953

Klubiga (korvpall)
 NSV Liidu meistrivõistlused: 1949
 Eesti NSV meistrivõistlused: 1946, 1947, 1949, 1954, 1955

Klubiga (käsipall)
 Eesti NSV meistrivõistlused: 1958 (treener)

Tunnustus
 1963 Kalevi auliige
 2001 Eesti Punase Risti IV klassi teenetemärk
 2008 Eesti Olümpiakomitee teenetemärk
 Valiti 2010. aastal Eesti korvpalli kuulsuste halli.

Surm
Heino Kruus suri 85-aastaselt 24. juunil 2012.Suri teenekas korvpallur ja treener Heino Kruus Õhtuleht.ee, 24. juuni 2012Lahkus teenekas korvpallur ja treener Heino Kruus ERR.ee, 24. juuni 2012 Tema ärasaatmine toimus 28. juunil 2012 Kalevi spordihallis.

 Isiklikku 
Ta oli abielus ujuja, võimleja ja spordipedagoogi Evi Kruusiga, nende tütar on ujuja ning ujumis- ja vesiaeroobikatreener Liina Raska.

Viited

 Välislingid 


Kategooria:Eesti korvpallurid
Kategooria:Eesti korvpallitreenerid
Kategooria:Eesti spordikohtunikud
Kategooria:Eesti Punase Risti IV klassi teenetemärgi kavalerid
Kategooria:Kalevi auliikmed
Kategooria:Sündinud 1926
Kategooria:Surnud 2012